
 讗讬谉 砖讘讬注讬转 诪转讞诇诇转 讗诇讗 讚专讱 诪拽讞. 讜讛讗 讚转谞讬讗 诇注讬诇 (讚祝 诇讟.) 讜讗诐 诪讻专 讬讗诪专 诪注讜转 讛诇诇讜 诪讞讜诇诇讬谉 注诇 驻讬专讜转 砖讬砖 诇讬 讘讘讬转 拽谞住讗 讘注诇诪讗 讻讚驻专讬砖讬转 诇注讬诇: 讗讘拽讛 砖诇 砖讘讬注讬转. 注讬拽专 讗讬住讜专 讘注讘讜讚转 拽专拽注 讻讙讜谉 讞专讬砖讛 讜讝专讬注讛 讗讘诇 诪砖讗 讜诪转谉 讗讬谞讜 讗诇讗 注砖讛 讘注诇诪讗 讚诇讗讻诇讛 讜诇讗 诇住讞讜专讛 讜注讜谞砖 讝讛 诪驻专砖 讘驻专拽 拽诪讗 讚拽讚讜砖讬谉 (讚祝 讻.) 诇住讜祝 诪讜讻专 讗转 诪讟诇讟诇讬讜 讜讗转 讘讬转讜 讜讗转 注爪诪讜 讘注讜谉 诪砖讗 讜诪转谉 讘讗 诇讜 诪讚讛 讻谞讙讚 诪讚讛: 注诇 讞讬讬谉 讗讬谉 诪转讞诇诇讬谉. 讘诪注砖专 砖谞讬 讞讜抓 诇讬专讜砖诇讬诐 讗讬讬专讬 讚讘讬专讜砖诇讬诐 诪讜转专 诇拽谞讜转 诪诪谞讜 讘讛诪讛 诇讝讘讞讬 砖诇诪讬诐 讻讚诪讜讻讞 驻专拽 拽诪讗 讚诪注砖专 砖谞讬 讜注讜讚 诪讚讚讬讬拽 讘住诪讜讱 讚讗讬 诇讗 转讬诪讗 讛讻讬 诪注砖专 诪注砖专 诪诪砖 讜讛讗 讻转讬讘 讜爪专转 讛讻住祝 讘讬讚讱 讻诇讜诪专 讛讬讗讱 诪转讞诇诇 注诇 讘讛诪讛 讞讬讛 讜注讜祝 讗诇讗 诪讗讬 诪注砖专 讚诪讬 诪注砖专 诪砖诪注 讘讛讚讬讗 讚讗讬讬专讬 讞讜抓 诇讬专讜砖诇讬诐 诪讚诪讬讬转讬 注诇讛 拽专讗 讚讜爪专转 讛讻住祝 讜讗驻讬' 诇讻转讞诇讛 砖专讬 专''诪 诇讞诇诇 讻讚拽转谞讬 讘讛讚讬讗 讘转讜住驻转讗 讚砖讘讬注讬转 讗讞讚 砖讘讬注讬转 讜讗讞讚 诪注砖专 砖谞讬 诪讞诇诇讬谉 讗讜转讜 注诇 讞讬讛 讜注讜祝 讜注诇 讘讛诪讛 讘注诇转 诪讜诐 讚讘专讬 专讘讬 诪讗讬专 讜讞讻诪讬诐 讗讜诪专讬诐 诇讗 讗诪专讜 讗诇讗 砖讞讜讟讬谉 讜诪讞诇诇讬谉 诇讻转讞诇讛 诪砖诪注 讜讛讗 讚谞拽讟 讛讻讗 诪转讞诇诇讬谉 讚诪砖诪注 讚讬注讘讚 讻讚讗诪专 讘专讬砖 讛讝讛讘 (讘''诪 讚祝 诪讛:) 诪转讞诇诇讬谉 讜讗讬谉 诪转讞诇诇讬谉 诪讬讘注讬 诇讬讛 诪砖讜诐 专讘讜转讗 讚专讘谞谉 谞拽讟 诇讛 讚讗驻讬诇讜 讚讬注讘讚 讗讬谉 诪转讞诇诇讬谉 注诇 讞讬讬谉 讜转讬诪讛 讚讘专讬砖 讛讝讛讘 (砖诐 讚祝 诪讚:) 诪砖诪注 讘讬谉 诇讘''砖 讘讬谉 诇讘''讛 讚讟讬讘注讗 讗驻讬专讗 诇讗 诪讞诇诇讬谉 讙讘讬 驻诇讜讙转讗 讚诇讗 讬注砖讛 讗讚诐 住诇注讬诐 讚讬谞专讬 讝讛讘 讜讬''诇 讚讛讻讗 诪讬讬专讬 注''诪 诇讛注诇讜转讜 讜诇讗讜讻诇讜 讘讬专讜砖诇讬诐 讜驻诇讜讙转讗 讛讬讗 讘讬专讜砖诇诪讬 驻''拽 讚诪注砖专 砖谞讬 讬砖 砖讗讜住专 讗驻讬诇讜 注诇 诪谞转 诇讛注诇讜转讜 讜诪讜拽讬 驻诇讜讙转讗 讚专' 诪讗讬专 讜专讘谞谉 讚讛讻讗 讘讚诪讗讬 讜转讬诪讛 讚诪砖讜诐 讙讝讬专讛 讚专讘谞谉 讚砖诪讗 讬讙讚诇 诪讛诐 注讚专讬诐 诇讗 讛讜讛 诇谉 诇诪讬诪专 讗讬谉 诪转讞诇诇讬诐 讚讬注讘讚 讻讚诪砖诪注 讘专讬砖 讛讝讛讘 讙讘讬 驻诇讜讙转讗 讚诇讗 讬注砖讛 讗讚诐 住诇注讬诐 讚讬谞专讬 讝讛讘 讚驻专讬讱 讘砖诇诪讗 诇讛讱 诇讬砖谞讗 讚讗诪专转 诪讚讗讜专讬讬转讗 诪砖专讗 砖专讬 讜专讘谞谉 讛讜讗 讚讙讝专讜 讘讛讜 砖诪讗 讬砖讛讛 注诇讬讜转讬讜 讛讬讬谞讜 讚拽转谞讬 讬注砖讛 讜诇讗 讬注砖讛 讗诇讗 诇讛讱 诇讬砖谞讗 讚讗诪专转 诪讚讗讜专讬讬' 驻诇讬讙讬 诪转讞诇诇讬谉 讜诇讗 诪转讞诇诇讬谉 诪讬讘注讬 诇讬讛 诪砖诪注 讚诪砖讜诐 讙讝专讛 讚专讘谞谉 诇讗 讗诪专讬谞谉 讗讬谉 诪转讞诇诇讬谉 讚讬注讘讚 讜讬''诇 讚讗讬谉 诪转讞诇诇讬谉 讚讛讻讗 讛讬讬谞讜 砖讬讞讝专讜 讚诪讬诐 诇诪拽讜诪谉 讻讚讗砖讻讞谉 讚讻讜讜转讬讛 讘驻' 讛讗讬砖 诪拽讚砖 (拽讚讜砖讬谉 谞讜.): 砖诪讗 讬讙讚诇 诪讛诐 注讚专讬诐. 驻专拽 讛讗讬砖 诪拽讚砖 (拽讚讜砖讬谉 讚祝 谞讛: 讜砖诐) 讚转谞讬讗 讗讬谉 诇讜拽讞讬谉 讘讛诪讛 讘诪注讜转 诪注砖专 砖谞讬 驻讬专砖 砖诐 讘拽讜谞讟专住 砖诪讗 转讻讞讬砖 讜诇讗 讛讬讛 诇讜 诇驻专砖 讻谉 讗诇讗 讻讚诪驻专砖 讟注诪讗 讛讻讗 砖诪讗 讬讙讚诇 注讚专讬诐 讜讗驻讬诇讜 专''诪 诇讗 驻诇讬讙 讗诇讗 讘讝讻专讬诐 讗讘诇 讘谞拽讘讜转 诇讗 讻讚拽讗诪专讬谞谉 讛讻讗 讜诪驻专砖 讘讬专讜砖诇诪讬 讚讘讝讻专讬诐 驻诇讬讙讬 讗讬 讙讝专讬' 讝讻专讬诐 讗讟讜 谞拽讘讜转 讜转讬诪讛 讚专讘谞谉 讚讛转诐 讚讗诪专讬 讜讗诐 诇拽讞 讘砖讜讙讙 讬讞讝专讜 讚诪讬诐 诇诪拽讜诪诐 讘诪讝讬讚 转注诇讛 讜转讗讻诇 讘诪拽讜诐 讜讬''诇 讚讗讬讬专讬 讻诪讜 砖诪驻专砖 专' 讬讛讜讚讛 讛转诐 讘讚''讗 讘诪转讻讜讬谉 讜诇拽讞讜 诪转讞诇转讜 诇砖诐 砖诇诪讬诐 [讗 讛讬讬谞讜 谞拽讘讛 讻讚讗讬转讗 讘讘讬爪讛 (讚祝 讻.) 讚讗讝 诇讗 讙讝专讬谞谉 讚讬注讘讚 砖诪讗 讬讙讚诇 讜诇讗讜 讚讜讜拽讗 诇拽讞讜 诇砖诐 砖诇诪讬诐 讚讗驻讬' 讘住转诐 谞诪讬 讻讬讜谉 砖讛诐 转诪讬诪讬谉 讚讛讗 诇讗 诪诪注讟 讗诇讗 讚讜讜拽讗 诪转讻讜讬谉 诇讛讜爪讬讗 诪注讜转 诪注砖专 砖谞讬 诇讞讜诇讬谉 讗讘诇 讘注诇讬 诪讜诪讬谉 拽转谞讬 专讘讬 讬讛讜讚讛 讘住讬驻讗 讘转讜住驻转讗 讘讬谉 讘砖讜讙讙 讘讬谉 讘诪讝讬讚 讬讞讝专讜 讚诪讬诐 诇诪拽讜诪谉 讜讻讜诇讛 讘专讬讬转讗 讚拽讚讜砖讬谉 专讘讬 讬讛讜讚讛 讛讬讗 

专讘讬谞讜 讞谞谞讗诇

讜讗驻讬' 诪砖专讛 讜讻讘讬住讛 讜讛讗 讚讻转讬讘 诇讗讻诇讛 诇诪注讜讟讬 诪诇讜讙诪讗 讜诪专讘讛 讛诪砖专讛 讜讛讻讘讬住讛 诇讛讬转专 砖讻诇 讗讚诐 爪专讬讻讬谉 诇讛谉 讜诪诪注讟 讛诪诇讜讙诪讗 砖讗讬谞讛 爪讜专讱 讛讘专讬讗讬诐 讗诇讗 爪讜专讱 讛讞讜诇讬诐 讜讛讘讗转 注爪讬诐 谞诪讬 诪诇讻诐 谞驻拽讗 讜诇讗 讘注讬 讚讜诪讬讗 讚诇讗讻诇讛 诇讛讬讜转 讚专讱 讛谞讗转讜 讜讘讬注讜专讜 砖讜讛 讗"专 讗诇注讝专 讗讬谉 砖讘讬注讬转 诪转讞诇诇转 讗诇讗 讚专讱 诪拽讞 诪诪砖 诪转讞诇诇转 讘诇讗 讻诇讜诐 讗讜谞讗讛 [砖谞讗诪专 讘砖谞转 讛讬讜讘诇 讛讝讗转 讜讙讜' 讜住诪讬讱 诇讬讛 讜讻讬 转诪讻专讜 诪诪讻专 砖"诪 讚拽讚讜砖转 讬讜讘诇 讘注讬谞讗 诪拽讞 讜诪诪讻专 诪诪砖] 讜专' 讬讜讞谞谉 讗诪专 讘讬谉 讚专讱 诪拽讞 讘讬谉 讚专讱 讞讬诇讜诇. 讻诇讜诪专 讗驻讬' 讗诐 讬讗诪专 讛诇诇讜 驻讬专讜转 砖讘讬注讬转 讬讛讜 诪讞讜诇诇讬谉 注诇 诪注讜转 讛诇诇讜. 讛专讬 讗诇讜 诪讞讜诇诇讬谉 诪"讟 讚讻转讬讘 讻讬 讬讜讘诇 讛讬讗 拽讚砖 讜讙讜' 讻拽讚砖 诪讛 拽讚砖 讗驻讬' 讚专讱 讞讬诇讜诇 讗祝 砖讘讬注讬转 讻诪讜转谉 讜专' 讗诇注讝专 讛讗讬 诪讬讘注讬 诇讬讛 诇讻讚转谞讬讗 讻讬 讬讜讘诇 讛讬讗 讜讙讜'. 



(讗讜) 诪讛 拽讚砖 转讜驻住 讗转 讚诪讬讜 讜谞注砖讜 讗讜转谉 讚诪讬诐 拽讚砖 讗祝 砖讘讬注讬转 转讜驻住转 讚诪讬讛. 



讜转谞讬讗 讻讜讜转讬讛 讻讬 讬讜讘诇 讛讬讗 讜讙讜'. 



讗讬 诪讛 拽讜讚砖 转讜驻住 讗转 讚诪讬讜 讜讬讜爪讗 讛拽讚砖 诇讞讜诇讬谉 讗祝 砖讘讬注讬转 转讜驻住转 讚诪讬讛 讜讬讜爪讗讬谉 讛驻讬专讜转 诇讞讜诇讬谉. 转"诇 转讛讬讛 讻诇 转讘讜讗转讛 诇讗讻讜诇 讘讛讜讜讬讬转讛 转讛讗 诇注讜诇诐. 



讻讬爪讚 诇拽讞 讘驻讬专讜转 砖讘讬注讬转 讘砖专 讛讘砖专 讜讛驻讬专讜转 诪转讘注专讬谉 讘注讬讜"讟 讛专讗砖讜谉 砖诇 驻住讞 讘砖谞讛 讛砖讘讬注讬转. 讜诪驻讜专砖 讘驻专拽 讗讞专讜谉 讚诪注砖专 砖谞讬 诇拽讞 讘讘砖专 讚讙讬诐 讬爪讗 讘砖专 谞讻谞住讜 讚讙讬诐 诇拽讞 讘讚讙讬诐 讻讜'. 



讛讗 讻讬爪讚 讗讞专讜谉 讗讞专讜谉 谞转驻住. 讻诇讜诪专 诇拽讞 讘讘砖专 讚讙讬诐 讜讘讚讙讬诐 讬讬谉 讜讘讬讬谉 砖诪谉 讛砖诪谉 谞转驻住 诇讘讚讜 砖讛讜讗 讗讞专讜谉 讜讛讘砖专 讜讛讚讙讬诐 讜讛讬讬谉 讬爪讗 诇讞讜诇讬谉 讜驻讬专讜转 砖讘讬注讬转 注爪诪谉 讗注"驻 砖谞转驻住讜 讛讚诪讬诐 讛驻讬专讜转 诇讗 讬爪讗讜 诇讞讜诇讬谉 讗诇讗 讛专讬 讛谉 讻拽讚讜砖转 砖讘讬注讬转 讜讚讬讬拽讬谞谉 诪讚拽转谞讬 讘专讬讬转讗 讘讻诇 讗讞讚 诪讛谉 讛讘砖专 讜讛讚讙讬诐 讜讘讬讬谉 讜讘砖诪谉 诇拽讞 讘讻诇 讗讞讚 砖"诪 讚专讱 诪拽讞 讗讬谉 讚专讱 讞讬诇讜诇 诇讗:
转谞讬讗 讻专' 讬讜讞谞谉 讗讞讚 砖讘讬注讬转 讜讗讞讚 诪注砖专 砖谞讬 诪转讞诇诇讬谉 注诇 讘讛诪讛 讞讬讛 讜注讜祝 讘讬谉 讞讬讬诐 讘讬谉 砖讞讜讟讬谉 讚讘专讬 专' 诪讗讬专 讜讞讻"讗 注诇 砖讞讜讟讬谉 诪转讞诇诇讬谉 注诇 讞讬讬诐 讗讬谉 诪转讞诇诇讬谉 讙讝讬专讛 砖诪讗 讬讙讚诇 诪讛谉 注讚专讬诐.





专讬讟讘"讗

讗状专 讗诇注讝专 讗讬谉 砖讘讬注讬转 诪转讞诇诇转 讗诇讗 讚专讱 诪拽讞 讜诪诪讻专 讜诇讗 讚专讱 讞诇讜诇 讜专壮鈥� 讬讜讞谞谉 讗诪专 讗驻讬诇讜 讚专讱 讞诇讜诇 转谞讬讗 讻讜转讬讛 讻讜壮鈥� 诪讚拽转谞讬 诇拽讞 诇拽讞. 驻讬壮鈥� 诇讗讜 诇讬砖谞讗 讚诇拽讞 诪诪砖 讚讛讗 诇讬转讬讛 讗诇讗 讞讚 讘专讬砖讗 讗诇讗 注谞讬谉 讚诇拽讞 拽讗诪专 讚讘砖专 讘讚讙讬诐 讜讚讙讬诐 讘讬讬谉 讜讬讬谉 讘砖诪谉 讛讬讬谞讜 诪拽讞:



转谞讬讗 讻讜转讬讛 讚专讘讬 讬讜讞谞谉 讗讞讚 砖讘讬注讬转 讜诪注砖专 砖谞讬 诪转讞诇诇讬谉 讜讻讜壮鈥� 讗诇诪讗 讚专讱 讞诇讜诇 谞诪讬 砖专讬 讜讛讗 讚讗诪专讬谞谉 注诇 讬讬谉 讗讬谉 诪转讞诇诇讬谉 讛讬讬谞讜 诪砖讜诐 讚讛讜讛 讻注讬谉 住讞讜专讛 砖诪讗 讬讙讚诇 诪讛诐 注讚专讬诐 诇讗讞专 讛讘讬注讜专:



讗诪专 注讜诇讗 诪讞诇讜拽转 讘讝讻专讬壮鈥� 讚诇讗 注讘讜讚讬 讻讜诇讬 讛讗讬 诇讙讚诇 讗讘诇 讘谞拽讘讜转 讚讘专讬 讛讻诇 注诇 讬讬谉 讗讬谉 诪转讞诇诇讬谉 诪讛讗讬 讞砖砖':





讛诪讗讬专讬

讗讬谉 砖讘讬注讬转 诪转讞诇诇转 诇转驻讜住 讚诪讬讛 讘拽讚讜砖转 砖讘讬注讬转 讗诇讗 讚专讱 诪拽讞 讻讙讜谉 砖诪讻专 诇讞讘讬专讜 驻讬专讜转 砖讘讬注讬转 讜讛讚诪讬诐 砖讘讬讚讜 谞转驻住讬诐 诇拽讚讜砖转 讛驻讬专讜转 砖诇 砖讘讬注讬转 砖诪讻专 讗讘诇 诇讗 注诇 讬讚讬 讞诇讜诇 专"诇 砖讗诐 讗诪专 驻讬专讜转 讛诇诇讜 诪讞讜诇诇讬谉 注诇 诪注讜转 讗诇讜 诇讗 谞讻谞住讜 讛诪注讜转 诇拽讚讜砖转 砖讘讬注讬转 讻讚专讱 驻讚讬讜谉 讛拽讚砖 讜诪注砖专 砖谞讬 讘诪讛 讚讘专讬诐 讗诪讜专讬诐 讘驻专讬 专讗砖讜谉 讗讘诇 讘驻专讬 砖谞讬 诪转讞诇诇 讗祝 讚专讱 讞诇讜诇 讜诪讛讜 驻专讬 专讗砖讜谉 讜驻专讬 砖谞讬 讻讘专 讬讚注转 砖驻讚讬讜谉 砖讘讬注讬转 讞诪讜专 诪驻讚讬讜谉 讛拽讚砖 砖讛驻讜讚讛 讗转 讛讛拽讚砖 讬爪讗 讛拽讚砖 诇讞讜诇讬谉 讜谞转驻住讜 讛讚诪讬诐 转讞转讬讜 讗讘诇 砖讘讬注讬转 讗诐 诪讻专 驻讬专讜转 砖讘讬注讬转 讜讛讜讗 讛谞拽专讗 驻专讬 专讗砖讜谉 讛专讬 讛驻讬专讜转 注爪诪谉 砖讘讬注讬转 讘讬讚 讛诇讜拽讞 讜讛讚诪讬诐 谞转驻住讜 讘拽讚讜砖转 砖讘讬注讬转 讘讬讚 讛诪讜讻专 讜讛诐 驻专讬 砖谞讬 讜驻专讬 讝讛 讛砖谞讬 诪转讞诇诇 讘讬谉 讚专讱 诪拽讞 讘讬谉 讚专讱 讞诇讜诇 讜讻砖诪讞诇诇讜 讚专讱 [诪拽讞] 讬爪讗讜 讛诐 诇讞讜诇讬谉 讜谞讻谞住 讛谞讬拽讞 诪诪谞讜 转讞转讬讜 诇拽讚讜砖转 砖讘讬注讬转 讜讻谉 转诪讬讚 讗讞专讜谉 讗讞专讜谉 谞转驻砖 讜谞诪爪讗 驻专讬 专讗砖讜谉 讜驻专讬 讗讞专讜谉 讘拽讚讜砖转 砖讘讬注讬转 讜讗诪爪注讬讬诐 讬讜爪讗讬诐 诇讞讜诇讬谉 讻讬爪讚 诇拽讞 讘讗讜转谉 讛讚诪讬诐 讘砖专 谞转讞诇诇讜 讛讚诪讬诐 讘诪拽讜诐 砖讛诐 讜谞讻谞住 讛讘砖专 诇拽讞 讘讗讜转讜 讛讘砖专 讗讜 讘讚诪讬讜 讚讙讬诐 讬爪讗 讘砖专 讜谞讻谞住讜 讚讙讬诐 诇拽讞 讘讚讙讬诐 讬讬谉 讬爪讗讜 讚讙讬诐 讜谞讻谞住 讬讬谉 讜讻谉 诇注讜诇诐:



驻专讬 砖谞讬 砖讗诪专讜 砖诪转讞诇诇 讗祝 讚专讱 讞诇讜诇 讗讬谉 诪讞诇诇讬谉 讗讜转诐 注诇 讘讛诪讛 讞讬讛 讜注讜祝 讘讬谉 谞拽讘讜转 讘讬谉 讝讻专讬诐 砖诪讗 讬谞讬讞诐 讜讬讙讚诇诐 注讚专讬诐 注讚专讬诐 讜讬讻砖诇 讘住讞讜专讛 讗讜 诇讛砖讛讜转诐 讗讞专 讛讘讬注讜专 讗讘诇 诪讞诇诇讬谉 讗讜转谉 注诇 讛砖讞讜讟讬' 讜讻谉 讛讚讬谉 讘诪注砖专 砖谞讬 砖诪转讞诇诇 讚专讱 讞诇讜诇 讜讬讗讻诇讜 讛讚诪讬诐 讗讜 讛讚讘专 砖谞驻讚讛 讘讜 讘讬专讜砖诇诐 讗诐 讛讬讜 讘讬讚讜 诪注讜转 砖诇 诪注砖专 砖谞讬 砖讻讘专 讞诇诇 讗转 讛诪注砖专 注诇讬讛诐 讗讬谉 诪讞诇诇讬谉 讗讜转诐 注诇 讘讛诪讛 讞讬讛 讜注讜祝 讞讬讬谉 砖诪讗 讬谞讬讞诐 讜讬砖讛讗 诪注砖专讜转讬讜 讜诇讗 讬讘注专诐 讘砖谞讛 砖诇讬砖讬转 讗讘诇 诪讞诇诇诐 讛讜讗 注诇 讛砖讞讜讟讬诐 讜讛专讬 讛诐 讻砖讗专 讛驻讬专讜转 砖讞诇诇 注诇讬讛诐 讜讬讗讻诇讜 讘讬专讜砖诇讬诐 讜讛讚诪讬诐 讬讜爪讗讬诐 诇讞讜诇讬谉 讛讗 诪注砖专 砖谞讬 注爪诪讜 讗讬谞讜 诪转讞诇诇 讗诇讗 讘讻住祝 砖讬砖 讘讜 爪讜专讛 讻诪讜 砖讛转讘讗专 讘诪拽讜诪讜 诪讚讻转讬讘 讜爪专转 讛讻住祝 讘讬讚讱 讜讚讘专讬诐 讗诇讜 讻讜诇诐 讚讜拽讗 讘讬专讜砖诇诐 砖讗讬谞讜 爪专讬讱 诇讞诇诇 讛诪注讜转 讗诇讗 砖诇讜拽讞 诪讛诐 诪讛 砖讬专爪讛 讜讘诇讘讚 驻专讬 诪驻专讬 讜讙讚讜诇讬 拽专拽注 讛讗 讘讞讜抓 诇讬专讜砖诇讬诐 讗祝 讘诪拽讜诐 砖讗讬谉 诇讞讜砖 诇讙讚讜诇 注讚专讬诐 讗住讜专 砖讻诇 砖讛讜讗 讞讜抓 诇讬专讜砖诇讬诐 爪专讬讱 讜讟讬讘注讗 讗驻讬专讗 诇讗 诪讞诇诇讬谞谉 讜讬"诪 讘讛驻讱 讜讻诇 砖诪讞诇诇 注诇 诪注讜转 诪讘专讱 注诇 驻讚讬讜谉 诪注砖专 砖谞讬 讜讻砖诪讞诇诇 注诇 驻讬专讜转 诪讘专讱 注诇 讞诇讜诇 诪注砖专 砖谞讬:





诪讛专砖"讗 - 讞讬讚讜砖讬 讛诇讻讜转

讘讚"讛 注诇 讞讬讬谉 讗讬谉 诪转讞诇诇讬谉 讻讜' 讜转讬诪讛 讚讘专讬砖 讛讝讛讘 诪砖诪注 讘讬谉 诇讘"砖 讘讬谉 诇讘"讛 讚讟讘注讗 讗驻讬专讗 诇讗 诪讞诇诇讬谉 讻讜' 注讻"诇 诪讛讛讬讗 讚讛讙讜讝诇 拽诪讗 砖讛讘讬讗讜 讛转讜住' 诇拽诪谉 讚诪注讜转 砖诇 讘讘诇 讘讘讘诇 讞讝讜 讚讝讘讬谉 讘讛讜 讘讛诪讛 讜诪住讬拽 诇讛讜 讛转诐 讛"诇 诇讗拽砖讜讬讬 讘驻砖讬讟讜转 讗讛讛讬讗 讚专讬砖 讛讝讛讘 讚拽讗诪专讬谞谉 讚讟讘注讗 讗驻讬专讗 诇讗 诪讞诇诇讬谉 讜讬转讬讬砖讘 谞诪讬 讘讚讘专讬 讛转讜住' 讘砖诪注转讬谉 讜注讬' 讘转讜住' 专"驻 讛讝讛讘 讜讚讜"拽:


讘讚"讛 砖诪讗 讬讙讚诇 诪讛诐 注讚专讬诐 讻讜' 讜诪驻专砖 讘讬专讜砖诇诪讬 讚讘讝讻专讬诐 驻诇讬讙讬 讗讬 讙讝专讬谞谉 讻讜' 注讻"诇 诪砖讜诐 讚讗驻砖专 诇驻专砖 讚讘谞拽讘讜转 讜讚讗讬 讚讻"注 诪讜讚讜 讛讬讬谞讜 诪讟注诪讗 讚砖诪讗 讬讙讚诇 注讚专讬诐 讻讚讗诪专 讘砖诪注转讬谉 讗讘诇 讘讝讻专讬诐 讚驻诇讬讙讬 讜专讘谞谉 讗诪专讬 讚讗讬谉 诪转讞诇诇讬谉 诇讗 诪砖讜诐 讙讝讬专讛 讝讻专讬诐 讗讟讜 谞拽讘讜转 讚讛"诇 讙讝讬专讛 诇讙讝讬专讛 讗诇讗 诪砖讜诐 砖诪讗 转讻讞讬砖 讻驻"讛 讛转诐 诪砖"讛 讛讜爪专讻讜 诇讗转讜讬讬 讚讘讬专讜砖诇诪讬 拽讗诪专 讘讛讚讬讗 讚讘讝讻专讬诐 谞诪讬 驻诇讬讙讬 诪砖讜诐 讙讝讬专讛 讗讟讜 谞拽讘讜转 讜诪驻"讛 讚讘砖诪注转讬谉 讛"诪 诇讗拽砖讜讬讬 讗驻讬专讜砖讜 讚讛转诐 讗诇讗 讚谞讬讞讗 诇讗转讜讬讬 诪讬专讜砖诇' 讘讛讚讬讗 讜讚讜"拽:





诪讛专"诐

转讜住' 讚"讛 讗讬谉 砖讘讬注讬转 诪转讞诇诇转 讜讻讜' 讛住驻专讬诐 砖诇驻谞讬谞讜 诪讜讟注讬诐 讜讻讱 爪"诇 讜讛讗 讚转谞讬 诇注讬诇 讜讗诐 诪讻专 讬讗诪专 讛专讬 诪注讜转 讞诇诇讜 讬讛讜 诪讞讜诇诇讬诐 注诇 驻讬专讜转 砖讬砖 诇讬 讘讘讬转讬 讜讻讜':


讚"讛 注诇 讞讬讬谉 讗讬谉 诪转讞诇诇讬诐 讜讻讜' 讞讜抓 诇讬专讜砖诇讬诐 讗讬讬专讬 讚讘讬专讜砖诇讬诐 诪讜转专 诇拽谞讜转 诪诪谞讜 讘讛诪讛 诇讝讘讞讬 砖诇诪讬诐 讜讻讜' 讻爪"诇:


讘住讛"讚 讜讬"诇 讚讗讬谉 诪转讞诇诇讬谉 讚讛讻讗 讛讬讬谞讜 砖讬讞讝专讜 讛讚诪讬诐 诇诪拽讜诪谉 专"诇 讚讛讗诪转 讛讜讗 讚讞讬讬诇讗 拽讚讜砖转 诪注砖专 讗讘讛诪讛 讗诇讗 讚专讘谞谉 讙讝专讜 诪砖讜诐 砖诪讗 讬讙讚诇 诪讛诐 注讚专讬诐 砖讬讞讝讬专 讛诪讜讻专 讛讚诪讬诐 诇诇讜拽讞 讜讬讞讝讜专 讜讬驻讚讛 拽讚讜砖转 讛讘讛诪讛 注诇 讛诪注讜转 讜拽"诇:


讚"讛 砖诪讗 讬讙讚诇 诪讛诐 注讚讚讬诐 讻讜' 注讚 讜转讬诪讛 讚专讘谞谉 讚讛转诐 讚讗诪专讬 讻讜' 讘诪讝讬讚 转注诇讛 讜转讗讻诇 讘诪拽讜诐 讜讬"诇 讚讗讬讬专讬 讻诪讜 砖诪驻专砖 专' 讬讛讜讚讛 讛转诐 讘诪讛 讚讘专讬诐 讗诪讜专讬诐 讘诪转讻讜讬谉 讜诇拽讞讜 诪转讞诇转谉 诇砖诐 砖诇诪讬诐 讜讻讜' 讻爪"诇 讜讛住驻专讬诐 砖诇驻谞讬谞讜 讞住专讬诐 讜拽讜砖讬讬转 讛转讜住' 讛讬讗 讚讛讻讗 诪砖诪注 讚诇专讘谞谉 讗驻讬' 讘讝讻专讬诐 讜讘谞拽讘讜转 诇讻"注 讗驻讬' 讘讚讬注讘讚 讗讬谉 诪转讞诇诇讬诐 讜讛转诐 拽讗诪专讬 专讘谞谉 讘诪讝讬讚 转注诇讛 讜转讗讻诇 讘诪拽讜诐 驻讬' 讘讬专讜砖诇讬诐 讜转讬专爪讜 讚讛转诐 讗讬讬专讬 讻诪讜 砖诪驻专砖 砖诐 专"讬 讘诪讛 讚讘专讬诐 讗诪讜专讬诐 讜讻讜' 讜诇讗讜 讚讜拽讗 诇砖诇诪讬诐 讗诇讗 专"诇 讘转诪讬诪讬诐 讛专讗讜讬诐 诇砖诇诪讬诐 讜讛讜讗讬诇 讜专讗讜讬诐 诇砖诇诪讬诐 讜诇讗 讙讝专讬谞谉 讘讛讜 砖诪讗 讬讙讚诇 诪讛诐 注讚专讬诐 讘讚讬注讘讚 讜诇讻讱 诇讻转讞诇讛 讗讬谉 诇讜拽讞讬诐 讗讘诇 讘讚讬注讘讚 转注诇讛 讜转讗讻诇 讘诪拽讜诐 讜讛讻讗 讗讬讬专讬 讘讘注诇讬 诪讜诪讬诐 讚讗讬谉 专讗讜讬谉 诇砖诇诪讬诐 讜诇讻讱 讗驻讬' 讘讚讬注讘讚 讗讬谉 诪转讞诇诇讬诐:


讘讗"讚 讗讬 谞诪讬 讗驻讬' 讻专讘谞谉 讜讛转诐 讚诇讗 讗驻砖专 讬讜转专 讻爪"诇:





讞讻诪转 砖诇诪讛

专砖"讬 讘讚"讛 讜住诪讬讱 诇讬讛 讻讜' 诇转驻讜住 拽讚讜砖转 讛讚诪讬诐 讗诇讗 注"讬 诪诪讻专 讻爪"诇:


转讜住' 讘讚"讛 砖诪讗 讬讙讚诇 诪讛诐 讻讜' 讘诪讝讬讚 转注诇讛 讜转讗讻诇 讘诪拽讜诐 讜讬"诇 讻诪讜 砖诪驻专砖 专"讬 讛转诐 讻讜' 讻爪"诇. 讜谞"讘 谞"诇 讜讻谉 诪讜讻讞 诇讛讚讬讗 诪转讜住' 讚拽讚讜砖讬谉 砖讻谉 诪转专爪讬谉 讜讛讻讗 讗讬讬专讬 讘讘注诇讬 诪讜诪讬谉 讜讚讜"拽:


讘讗"讚 讚讗驻讬' 诇诪"讚 讻讜'. 谞"讘 驻讬' 诇讗 驻诇讬讙讬 注诇 专讘谞谉 讜拽"诇:





专砖"砖

讙诪专讗 讚转谞讬讗 讗"专 讬讜住讬 讘"专 讞谞讬谞讗 讻讜'. 注讬' 谞讝讬专 (讻讟) 转讚"讛 讛"讙:



[砖诐 讗讚诐 谞讜砖讗 讜谞讜转谉 讘驻讬专讜转 砖讘讬注讬转 讻讜' 砖谞讗诪专 讘砖谞转 讛讬讜讘诇 讻讜' 讜住诪讬讱 诇讬讛 讜讻讬 转诪讻专讜 讻讜'. 谞专讗讛 讚讚专讬砖 讜讻讬 转诪讻专讜 砖讘 讙"讻 诇诪注诇讛 讜专"诇 讗诐 转诪讻专讜 驻讬专讜转 讛讬讜讘诇 转诪讻专讜 诪诪讻专 讻讜' 住讜驻讱 讗砖专 转诪讻专讜 诪诪讻专 讻讜'. 讜讛转讜住' 讘注专讻讬谉 (讚祝 诇 讘) 谞讚讞拽讜 讘讝讛] :



砖诐 诪讛 拽讚砖 转讜驻住 讗"讚 讜讗住讜专 讗祝 讻讜' 讜讗住讜专讛. 转讬讘讜转 讜讗住讜专 讜讗住讜专讛 诇讬转谞讬讬讛讜 讘拽讚讜砖讬谉 讜谞讻讜谉:



专砖"讬 讚"讛 讜住诪讬讱 诇讬讛 讚诇"砖 讘驻讬专讜转 诇转驻讜住 讛讚诪讬诐 讘拽讚讜砖讛 讗诇讗 讻讜'. 讻爪"诇:



专砖"讬 讚"讛 讬爪讗 讘砖专 注"讬 驻讚讬讛 讻讚诪讬诐 砖"拽 讻讜'. 讻爪"诇:



讘住讛"注 讜诇讗 诇住讞讜专讛 讗诇讗 诇讛驻拽讬专 讻讜'. 注讬' 诇注讬诇 (诇讟) 讘转讚"讛 砖讗讬谉:



转讚"讛 讗讬谉. 讜讗诐 诪住专 讬讗诪专 讻讜'. 讻爪"诇:



转讚"讛 注诇 讜驻诇讜讙转讗 讛讬讗 讘讬专讜砖诇诪讬 讻讜' 讬砖 砖讗讜住专 讗驻讬' 注"诪 诇讛注诇讜转讜 讻讜'. 拽"诇 讚讛转谞谉 讘驻"讙 讚诪注"砖 诪"讚 诪注讜转 讘讬专讜砖诇讬诐 讜驻讬专讜转 讘诪讚讬谞讛 讗讜诪专 讛专讬 讛诪注讜转 讛讗诇讜 诪讞讜诇诇讬谉 注诇 驻讬专讜转 讛讛诐 讜讘诇讘讚 砖讬注诇讜 讻讜' 讗诇诪讗 讚砖专讬 注"诪 诇讛注诇讜转讜 讜专讗讬转讬 讘讬专讜砖诇诪讬 住驻"拽 砖诐 讚诪拽砖讛 讘讗诪转 诪诪砖谞讛 讝讜 注诇 诪讗谉 讚讗讜住专 讜诪砖谞讬 砖谞讬讗 讛讬讗 砖讛讬讛 讗讞讚 诪拽讜诐 驻讬' 砖讛讬讛 讗讞讚 诪讛谉 讛诪注讜转 讗讜 讛驻讬专讜转 (讻诪讜 讘专讬砖讗 讚诪转谞讬转讬谉 砖诐) 讘诪拽讜诐 专"诇 讘讬专讜砖诇讬诐 讜讗"讻 谞讜讻诇 诇讗讜拽讜诪讬 讙诐 驻诇讜讙转转 专"诪 讜讞讻诪讬诐 讚讛讻讗 讻砖讛诪注讜转 讘讬专讜砖诇讬诐 讜注"砖 讘砖谞"讗 讘驻"讗 诪"讛 讜讘驻"讙 砖诐 讘驻讬讛"拽 讚诇诪住拽谞讗 讗驻砖专 诇讜诪专 讚讛讚专 讘讬讛 诪讛讗讬 砖讬谞讜讬讗 讜诪讜拽讬 讙诐 诇诪转谞讬转讬谉 讘讚诪讗讬:





驻谞讬 讬讛讜砖注

讘讙诪专讗 讗专"讗 讗讬谉 讛砖讘讬注讬转 诪转讞诇诇转 讗诇讗 讚专讱 诪拽讞 讻讜'  诪讛 砖讬砖 诇讚拽讚拽 讘住讜讙讬讗 讝讜 讜讘诇' 讛转讜住驻讜转 讚"讛 注诇 讞讬讬谉 讗讬谉 诪转讞诇诇讬谉 讜讘讚"讛 砖诪讗 讬讙讚诇 诪讛谉 注讚专讬诐 讻转讘转讬 讛讻诇 讘讗专讬讻讜转 讘讞讬讚讜砖讬 拽讬讚讜砖讬谉 讚祝 谞"讛 注"砖 讜转诪爪讗 谞讞转 讜砖诐 讻转讘转讬 讙"讻 砖诪"砖 诪讛专砖"讗 讝"诇 讘砖诪注转讬谉 讘诇' 讛转讜住' 讚"讛 砖诪讗 讬讙讚诇 讚诪讛 砖讛讜爪专讻讜 诇讛讘讬讗 诇砖讜谉 讛讬专讜砖诇诪讬 讛讬讬谞讜 讻讬 讛讬讻讬 讚诇讗 谞讬诪讗 讚讟注诪讬讬讛讜 讚专讘谞谉 诇讗讜 诪砖讜诐 讙讝讬专转 讝讻专讬诐 讗讟讜 谞拽讬讘讜转 讗诇讗 诪砖讜诐 讚诪转讻讞讬砖 讻讜' 注讻"诇 讘诪讞讬诇转 讻转"专 讚讘专讬 砖讙讙讛 讛谉 讚转讬谞讞 诇注谞讬谉 诪注砖专 砖谞讬 诪砖讗"讻 诇注谞讬谉 砖讘讬注讬转 诇讗 砖讬讬讱 讟注诪讗 讚诪转讻讞讬砖 讜注"讻 讛讬讬谞讜 诪砖讜诐 讙讝讬专讛 讗诇讗 讚讗驻"讛 讬砖 诇讬讬砖讘 诇砖讜谉 讛转讜住驻讜转 注诇 驻讬 诪"砖 砖诐 注"砖 讜讚讜"拽:

住讜讙讬转 转驻讬住转 讚诪讬 砖讘讬注讬转. 讗讬转讗 讘讙诪专讗 砖诇驻讬 专"讗 讗讬谉 砖讘讬注讬转 诪转讞诇诇转 讗诇讗 讚专讱 诪拽讞. 讜讗诇讬讘讗 讚专' 讬讜讞谞谉 讛讬讗 诪转讞诇诇转 讘讬谉 讚专讱 诪拽讞 讜讘讬谉 讚专讱 讞诇讜诇. 讘讬爪讬讗讛 诇讞讜诇讬谉 讬砖 讛讘讚诇 讘讬谉 驻专讬 专讗砖讜谉 砖讗讬谞讜 讬讜爪讗 诇讞讜诇讬谉 诇驻专讬 砖谞讬 讛转讜驻住 讗转 讚诪讬讜 讜讬讜爪讗 诇讞讜诇讬谉. 诇驻讬 讛诇砖讜谉 讛专讗砖讜谉 砖诇 专讘 讗砖讬 讞讜诇拽讬诐 专"讗 讜专"讬 讘驻专讬 专讗砖讜谉 讗讘诇 讘驻专讬 砖谞讬 诇讻"注 诪转讞诇诇 讘讬谉 讚专讱 诪拽讞 讜讘讬谉 讚专讱 讞诇讜诇. 诪住拽谞转 专讘 讗砖讬 讛讬讗 砖讛诪讞诇讜拽转 讘讬谉 专"讗 讜专"讬 拽讬讬诪转 讘驻专讬 砖谞讬 讗讘诇 讘驻专讬 专讗砖讜谉 讚"讛 讚专讱 诪拽讞 讗讬谉 讚专讱 讞诇讜诇 诇讗. 讘讛拽讚砖 诇讻"注 讬砖 转驻讬住转 讚诪讬诐 讜讬爪讬讗讛 诇讞讜诇讬谉 讘讬谉 讚专讱 诪拽讞 讜讘讬谉 讚专讱 讞诇讜诇 讘讬谉 讘驻专讬 专讗砖讜谉 讜讘讬谉 讘驻专讬 砖谞讬. 讜讛讚讘专讬诐 讝拽讜拽讬诐 讘讬讗讜专.
讗

谞专讗讛 砖讛讛讘讚诇 讘讬谉 讛拽讚砖 诇砖讘讬注讬转 讘讚讬谉 驻专讬 专讗砖讜谉 砖讛拽讚砖 讬讜爪讗 诇讞讜诇讬谉 讜诇讗 砖讘讬注讬转 讛讜讗 诪砖讜诐 砖讛拽讚砖 讞诇 讘拽讚讜砖转 驻讛 诪砖讗"讻 拽讚讜砖转 砖讘讬注讬转 砖讞诇讛 诪讗诇讬讛, 讜拽讚讜砖讛 讛讘讗讛 诪讗诇讬讛 讗讬谞讛 诪转讞诇诇转 诪讛驻专讬 讛专讗砖讜谉 诇注讜诇诐. 讛讞诇讜拽 讘讬谉 驻专讬 专讗砖讜谉 诇讘讬谉 驻专讬 砖谞讬 讛讜讗 讘讻讱 砖拽讚讜砖转 驻专讬 专讗砖讜谉 讚砖讘讬注讬转 讞诇讛 诪讗诇讬讛 诪谉 讛砖诪讬诐, 讜拽讚讜砖转 驻专讬 砖谞讬 讞诇讛 注"讬 诪注砖讛 讗讚诐. 诪砖讜诐 讻讱 讘讛拽讚砖 讚讛讜讬 讚讘专 讛谞讚讜专 砖讜讛 驻专讬 专讗砖讜谉 诇驻专讬 砖谞讬, 讚讛讗 拽讚讜砖转 驻专讬 专讗砖讜谉 讚讛拽讚砖 诪转讛讜讛 注"讬 诪注砖讛 谞讜讚专 讜诇讗 讞诇讛 诪讗诇讬讛 诪谉 讛砖诪讬诐. 诪讗讜转讜 讛讟注诐 专讗讜讬讛 拽讚讜砖转 驻专讬 专讗砖讜谉 讚讛讛拽讚砖 诇爪讗转 诇讞讜诇讬谉 讘讚讜诪讛 诇驻专讬 砖谞讬. 注讜讚 讬转讻谉 诇讜诪专 砖讘驻讚讬讜谉 讚讘专讬诐 拽讚讜砖讬诐 讬砖 砖转讬 讛诇讻讜转 - 讚讬谉 拽谞讬谉 讜讚讬谉 转驻讬住转 讚诪讬诐. 讘讛拽讚砖 讞诇 讛驻讚讬讜谉 诪讟注诐 拽谞讬谉 注"驻 讙讝讛"讻 讜谞转谉 讛讻住祝 讜拽诐 诇讜 (注讬讬谉 讘专砖"讬 讘拽讚讜砖讬谉 讻讜. 讚"讛 讚讘专) 讜诇驻讬讻讱 讙诐 驻专讬 专讗砖讜谉 讚讛拽讚砖 讬讜爪讗 诇讞讜诇讬谉. 讗讜诇诐 讘砖讘讬注讬转 讗讬谉 讛讞诇讜诇 讞诇 诪讚讬谉 拽谞讬谉 讗诇讗 砖讛讜讗 讞诇讜转 诪讚讬谉 转驻讬住转 讚诪讬诐, 注讬讬谉 诇拽诪谉.
诇驻讬 诪住拽谞转 专讘 讗砖讬 讛诪讞诇讜拽转 讛讬讗 讘驻专讬 砖谞讬 讗讘诇 讘驻专讬 专讗砖讜谉 诇讻"注 讚专讱 诪拽讞 讗讬谉 讚专讱 讞诇讜诇 诇讗. 讬砖 诇讘讗专 讗转 讬住讜讚 讛讚讘专讬诐. 讜谞专讗讛 砖讚注转讜 讛讬讗 砖讚专讱 讞诇讜诇 砖讬讬讱 讻砖讛讚讘专 讛拽讚讜砖 讬讜爪讗 诇讞讜诇讬谉. 驻讚讬讜谉 讚专讱 讞诇讜诇 讛讜讗 诇讞诇诇 讝讛 转讞转 讝讛; 讛讚讘专 讛专讗砖讜谉 讬讜爪讗 诇讞讜诇讬谉 讜讛砖谞讬 拽讚讜砖 讘诪拽讜诪讜. 讘专诐 驻专讬 专讗砖讜谉 讚砖讘讬注讬转 讗讬谞讜 讬讜爪讗 诇讞讜诇讬谉. 诪砖讜诐 讻讱 讗讬谉 诇讞诇诇讜 讻讬 驻讚讬讜谉 讚专讱 讞诇讜诇 讗讬谞讜 砖讬讬讱 讘诇讬 讬爪讬讗讛 诇讞讜诇讬谉.
讘专诐 诇驻讬"讝 爪专讬讻讬诐 诇讬讬砖讘 诇砖讜谉 专讗砖讜谉 讚专讘 讗砖讬, 讚诇诇"拽 住"诇 砖砖讬讟转 专' 讬讜讞谞谉 讛讬讗 讚讙诐 驻专讬 专讗砖讜谉 讚砖讘讬注讬转 谞讬转谉 诇驻讚讬讜谉 讚专讱 讞诇讜诇. 讜讛讜讗 转诪讜讛 诪讗讞专 砖讛驻专讬 讗讬谞讜 讬讜爪讗 诇讞讜诇讬谉 讗讬讱 砖讬讬讱 讘讜 驻讚讬讜谉 讚专讱 讞诇讜诇. 讜谞"诇, 砖讚讬谉 驻讚讬讜谉 砖讘讬注讬转 讚专讱 讞诇讜诇 讗讬谞讜 讞诇讜转 讞诇讜诇 讗诇讗 诪注砖讛 讞诇讜诇 讘诇讘讚. 讘砖讘讬注讬转 注讬拽专 讛讞诇讜转 讛讬讗 讞诇讜转 转驻讬住转 讚诪讬诐. 诇诇砖讜谉 专讗砖讜谉 讚专"讗 住讜讘专 专"讬 砖讘砖讘讬注讬转 诪注砖讛 讞诇讜诇 转讜驻住 讚诪讬诐 讜诇讙讘讬 转驻讬住转 讚诪讬诐 讗讬谉 爪讜专讱 诇讞诇讜转 讞诇讜诇 讗诇讗 诇诪注砖讛 讞诇讜诇 讘诇讘讚. 专讗讬讛 诇讻讱 诪注"讝 砖转讜驻住转 讚诪讬讛 讛讙诐 砖诇驻讬 讻诪讛 砖讬讟讜转 诪讻讬专转 注"讝 讗讬谞讛 讞诇讛, 讜诇讻讗讜专讛 拽砖讛 讛讗讬讱 谞转驻住讜 讚诪讬 讛诪拽讞 讘讗讬住讜专 注"讝. 讞讝讬谞谉 砖转驻讬住转 讚诪讬诐 讘注"讝 讗讬谞讛 转诇讜讬讛 讘讞诇讜转 诪讻讬专讛 讗诇讗 讘诪注砖讛 诪讻讬专讛 讘诇讘讚. 讛"讛 讘砖讘讬注讬转, 诪注砖讛 讛讞诇讜诇 讘驻专讬 专讗砖讜谉 讚砖讘讬注讬转 转讜驻住 讗转 讛驻专讬 讛砖谞讬 讘讗讬住讜专讬 砖讘讬注讬转 讗注"驻 砖讛驻专讬 讛专讗砖讜谉 谞砖讗专 拽讚讜砖. 讙诐 讚专讱 讞诇讜诇 讜讙诐 讚专讱 诪拽讞 讞诇讬诐 讘砖讘讬注讬转 诪讟注诐 转驻讬住转 讚诪讬诐 讻诪讜 讘注"讝, 讜诇讗 诪讚讬谉 讞诇讜转 驻讚讬讜谉 讜讞诇讜诇. 讘讛拽讚砖 讬砖 讞诇讜转 讞诇讜诇 讜驻讚讬讜谉 讚讝讛 谞讻谞住 讘拽讚讜砖讛 讜讝讛 讬讜爪讗. 讘砖讘讬注讬转 讬砖 讚讬谉 转驻讬住转 讚诪讬诐 讜诇讗 讞诇讜转 讚讬谉 讞诇讜诇 诪诪砖 讗诇讗 诪注砖讛 讞诇讜诇 讘诇讘讚.
讬砖 诇讛讘讬谉 砖讬讟转 专"讗 诇驻讬 诪住拽谞转 专讘 讗砖讬 砖砖讘讬注讬转 诪转讞诇诇转 讚讜拽讗 讚专讱 诪拽讞. 诪讗讞专 砖驻专讬 砖谞讬 讬讜爪讗 诇讞讜诇讬谉, 讗"讻 诇诪讛 讗讬谉 讘讜 讚讬谉 驻讚讬讜谉 讘讚专讱 讞诇讜诇 讻讘讛拽讚砖. 讜谞专讗讛 砖讚注转讜 讛讬讗 砖讛拽讚砖 砖讗谞讬 砖谞讞砖讘 诇讘注诇讬诐. 驻讚讬讜谉 讛拽讚砖 讘讚专讱 讞诇讜诇 讞诇 诪讚讬谉 拽谞讬谉 诪讛拽讚砖. 诪砖讗"讻 讘砖讘讬注讬转, 讗讬谉 讘拽讚讜砖转 砖讘讬注讬转 讞诇讜转 讘注诇讜转. 讘砖讘讬注讬转 讗"讗 诇拽谞讜转 讗转 讛驻讬专讜转 诪讛拽讚砖 讚讗讬谉 诇讛拽讚砖 讘注诇讜转 讘砖讘讬注讬转. 讚讜拽讗 拽谞讬谉 讛讚讬讜讟 讘诇讘讚 诪讜注讬诇 讘砖讘讬注讬转 讜讝讛讜 讚专讱 诪拽讞. 讞诇讜转 讛驻讚讬讜谉 讘讚专讱 讞诇讜诇 讘讛拽讚砖 讛讬讗 诪讟注诐 拽谞讬谉 诪讛拽讚砖, 讜讗讬谞讜 砖讬讬讱 讘砖讘讬注讬转 讻讬 砖讘讬注讬转 讗讬谞讛 讘专砖讜转 讘注诇讜转 讛拽讚砖, 讜讗讬谉 砖讬讬讱 讘讛 拽谞讬谉 诪讛拽讚砖. 诪砖讜诐 讻谉 讗讬谉 讘砖讘讬注讬转 驻讚讬讜谉 讚专讱 讞诇讜诇. 讘专诐 讚专讱 诪拽讞 讚讛讜讬 拽谞讬谉 讛讚讬讜讟 诪讛讚讬讜讟 砖讬讬讱 讘砖讘讬注讬转, 讜诇驻讬讻讱 砖讘讬注讬转 转讜驻住转 讚诪讬诐 讚专讱 诪拽讞 讚讜拽讗 讜诇讗 讚专讱 讞诇讜诇, 诪砖讗"讻 讛拽讚砖. 诪讗讬讚讱 诇讛拽讚砖 讬砖 讞诇讜转 讘注诇讜转 诪诪砖 讜讬砖 讞诇讜转 专砖讜转 讛拽讚砖 注诇 讛讚讘专, 讜诪砖讜"讛 讞诇 讛驻讚讬讜谉 讘讛拽讚砖 讚专讱 讞诇讜诇 讚讛讜讗 诪讟注诐 拽谞讬谉 诪讛拽讚砖 注爪诪讜.
注讜讚 讬转讻谉 诇讜诪专, 讚讛谞讛 注"讝 转讜驻住转 讚诪讬讛 讻诪讜 砖讘讬注讬转, 讜讛讜讗讬诇 讜讘注"讝 讗讬谉 拽讚讜砖讛, 注"讻 砖讚讬谉 转驻讬住转 讚诪讬诐 砖讘讛 讗讬谞讜 诪讟注诐 拽讚讜砖讛 讗诇讗 诪讟注诐 讗住讛"谞 砖讘讛. 讜讬砖 诇讚讜谉 讘砖讘讬注讬转 - 讛讗诐 转驻讬住转 讚诪讬讛 讛讬讗 诪讟注诐 拽讚讜砖转讛 讗讜 诪讟注诐 讗讬住讜专讛. 讜谞专讗讛 讚讗诇讬讘讗 讚专"讗 讛讬讗 诪讟注诐 讗讬住讜专讬 讛砖讘讬注讬转 讜诇讗 诪讟注诐 拽讚讜砖转 讛砖讘讬注讬转, 讜讘讻讱 讚讜诪讛 砖讘讬注讬转 诇注"讝. 讚讬谉 驻讚讬讜谉 讚专讱 讞诇讜诇 讞诇 讚讜拽讗 讘讚讘专 拽讚讜砖 诪诪砖 讻诪讜 讛拽讚砖 砖讘讜 讞诇 讛驻讚讬讜谉 诪讟注诐 拽讚讜砖转 讛讚讘专, 讻讬 讚专讱 讞诇讜诇 讛讜讗 讞诇讜转 讚讬谉 讚讝讛 谞讻谞住 转讞转 讝讛 讘拽讚讜砖讛 讜诪讚讬谉 讞诇讜诇 拽讚讜砖转 讛讞驻爪讗. 诪讗讬讚讱 砖讘讬注讬转 讜注"讝 讗讬谉 讘讛谉 讚讬谉 驻讚讬讜谉 诪讟注诐 拽讚讜砖转谉 讚讝讛 谞讻谞住 转讞转 讝讛, 讗诇讗 讚讬谉 转驻讬住转 讚诪讬诐 诪讟注诐 讞诇讜转 讗讬住讜专讬讛谉. 诪砖讜诐 讻讱 讗讬谉 讘讛谉 讚讬谉 驻讚讬讜谉 讚专讱 讞诇讜诇, 讗诇讗 讚讬谉 转驻讬住转 讚诪讬诐 讚专讱 诪拽讞, 讻讬 讚专讱 讞诇讜诇 讞诇 诪讟注诐 讚讝讛 谞讻谞住 讜讝讛 讬讜爪讗 讘拽讚讜砖讛 - 讜讝讛讜 讘讛拽讚砖 诪诪砖 讜诇讗 讘注"讝 讜讘砖讘讬注讬转. 讻"讝 讗诇讬讘讗 讚专"讗. 讘专诐 诇驻讬 专"讬 诪转讞诇诇转 砖讘讬注讬转 诪讚讬谉 拽讚讜砖转讛 讜讚讜诪讛 讛讬讗 诇讛拽讚砖 讜诇讗 诇注"讝 讚讗讬谉 讘讛 拽讚讜砖讛. 诇驻讬讻讱 住讜讘专 专"讬 砖讬砖 驻讚讬讜谉 砖讘讬注讬转 讘驻专讬 砖谞讬 讘讚专讱 讞诇讜诇 讻讬讜谉 砖讛讜讗 讚讬谉 讞诇讜诇 讘讚讘专 拽讚讜砖 讚讝讛 谞讻谞住 讜讝讛 讬讜爪讗 讘拽讚讜砖讛. 讘住讬讻讜诐: 诇专"讬 讞诇 讚讬谉 转驻讬住转 讚诪讬诐 讘砖讘讬注讬转 诪讟注诐 拽讚讜砖转 讛砖讘讬注讬转, 讜诇驻讬 专"讗 讞诇 讚讬谉 转驻讬住转 讚诪讬诐 讘砖讘讬注讬转 诪讟注诐 讗讬住讜专讬 讛砖讘讬注讬转. 诪砖讜诐 讻讱 诇专"讗 讗讬谉 诇讞诇诇 砖讘讬注讬转 讚专讱 讞诇讜诇. 讚专讱 讞诇讜诇 砖讬讬讱 讚讜拽讗 讘讞诇讜诇 拽讚讜砖讛 讚讝讛 谞讻谞住 讜讝讛 讬讜爪讗 讘拽讚讜砖讛 讜砖讘讬注讬转 转讜驻住转 讚诪讬讛 诪讟注诐 讗讬住讜专讬谉 讜诇讗 诪讟注诐 拽讚讜砖讛, 讜讗讬谉 讞诇讜诇 砖讬讬讱 讘讗讬住讜专讬诐.
讜讛谞讛 讗讬转讗 讘住讜讙讬讗 砖诇驻讬 专"讗 讻砖诐 砖讛拽讚砖 转讜驻住 讗转 讚诪讬讜 讻谉 砖讘讬注讬转 转讜驻住转 讚诪讬讛. 讜爪"注, 讚诇讻讗讜专讛 讚讬谉 讛拽讚砖 讛讜讗 诪讟注诐 讞诇讜诇 拽讚讜砖讛 讜诇讗 诪讟注诐 转驻讬住转 讗讬住讜专讬诐, 讜砖讘讬注讬转 讛讞诇讜转 讛讬讗 诪讟注诐 转驻讬住转 讗讬住讜专讬诐, 讜讗讬讱 讛砖讜讛 专"讗 砖讘讬注讬转 诇拽讚砖. 讜讘讬讗专 讛讙专"诪 讝爪"诇 讻讬 诪讝讛 诪讜讻讞 砖讙诐 讘讛拽讚砖 拽讬讬诐 讚讬谉 转驻讬住转 讚诪讬诐 讘讗讬住讜专讬诐 讻诪讜 讘砖讘讬注讬转 讜讘注"讝 讘诇讬 讞诇讜转 讞诇讜诇 讛拽讚讜砖讛. 讜讛讬讛 讗讜诪专 砖讘讻讱 诪讜讘谉 讛讬住讜讚 砖诇 讛驻讚讬讜谉 讘驻住讜诇讬 讛诪讜拽讚砖讬谉 讜讛专讬 砖诐 谞砖讗专转 讞诇讜转 讛讛拽讚砖 注诇 讘讛诪转 讘注诇转 讛诪讜诐 讜注讻"讝 谞转驻住讬诐 讚诪讬 讛驻讚讬讜谉 讘拽讚讜砖讛. 讚讬谉 讝讛 讛讜讗 诪讟注诐 转驻讬住转 讛讚诪讬诐 讘讗讬住讜专讬 拽讚砖, 讜讗讬谞讜 诪讟注诐 讞诇讜诇 讛拽讚砖 讚讝讛 谞讻谞住 诇拽讚讜砖讛 讜讝讛 讬讜爪讗/82. 讜讛讜住讬祝 砖谞"诪 讗诇讬讘讗 讚专讬讛"讙 砖住讜讘专 拽讚砖讬诐 拽诇讬诐 诪诪讜谉 讘注诇讬诐 讛诐, 讻砖谞诪讻专讬诐 讛拽"拽 讛讙诐 砖讛诐 谞砖讗专讬诐 讘拽讚讜砖转诐 谞转驻住讬诐 讛讚诪讬诐 讘拽讚讜砖讛. 讜讻谉 诪讚讜讬讬拽 诇砖讜谉 讛专诪讘"诐 (驻"讚 诪诪注讬诇讛 讛诇"讞) 讜讝"诇: 讛诪讜讻专 注讜诇转讜 讜砖诇诪讬讜 诇讗 注砖讛 讻诇讜诐 讜讚讬谉 转讜专讛 砖讬讞讝专讜 讛诪注讜转 讞讜诇讬谉 讻诪讜 砖讛讬讜 注讻"诇. 诪讚讬讜拽 诇砖讜谉 讛专诪讘"诐 诪讜讻讞 砖住讜讘专 砖讗讬诇讜 讛讬转讛 诪讻讬专转 讛砖诇诪讬诐 拽讬讬诪转 讛讬讛 爪专讬讱 诇讛讬讜转 讛讚讬谉 砖讛诪注讜转 讬转驻住讜 讘拽讚讜砖讛, 讜讛诇讗 拽讚讜砖转 讛砖诇诪讬诐 诇讗 讛讜驻拽注讛 注诇 讬讚讬 讛诪讻讬专讛 讻讬 讛讘讛诪讛 专拽 注讜讘专转 诪专砖讜转 专讗讜讘谉 诇专砖讜转 砖诪注讜谉 讗讘诇 注讚讬讬谉 讘拽讚讜砖转讛 拽讬讬诪讗, 讜讗"讻 诇诪讛 讬拽讚砖讜 讚诪讬 讛诪拽讞. 注诇 讻专讞讱 砖讬砖 讚讬谉 转驻讬住转 讚诪讬诐 讘讛拽讚砖 讻诪讜 讘砖讘讬注讬转 讜注"讝 讜诇讗 专拽 驻讚讬讜谉 讻砖讝讛 谞讻谞住 讘拽讚讜砖讛 讜讝讛 讬讜爪讗 诪拽讚讜砖讛.
砖诐. 转讜住' 讚"讛 注诇 讻讜' 讜讬"诇 讚讛讻讗 诪讬讬专讬 注"诪 诇讛注诇讜转讜 讜诇讗讜讻诇讜 讘讬专讜砖诇讬诐 讜讻讜'. 专"诇, 讚讘诪注"砖 讬砖 砖转讬 讛诇讻讜转: 1) 驻讚讬讜谉 讻住祝 讛谞诇诪讚 诪讛驻住讜拽 砖诇 讜爪专转 讛讻住祝 讘讬讚讱, 讜讝讛 诪讛讜讛 讞诇讜转 拽谞讬谉 讚砖讬讬讱 专拽 讘讻住祝; 2) 讞诇讜诇 注诇 驻讬专讜转 讛谞诇诪讚 诪驻住讜拽 "讜谞转转 讙讜' 讘讻诇 讗砖专 转讗讜讛 谞驻砖讱", 讜讛讜讗 诪讛讜讛 讞诇拽 诪诪爪讜转 讗讻讬诇讛 讘讬专讜砖诇讬诐. 讝讛 讗讬谞讜 讚讬谉 拽谞讬谉 讗诇讗 讛拽讚讜砖讛 注讜讘专转 诪讻住祝 诇驻讬专讜转 讘诪爪讜转 讛讛讘讗讛 讜讗讻讬诇讛. 诇转讜住' 诪讜转专 诇讞诇诇 注诇 驻讬专讜转 讞讜抓 诪讬专讜砖诇讬诐 注"诪 诇讛注诇讜转诐 讜诇讗讜讻诇诐 砖诐 讻讬 讬砖 讻讗谉 讚讬谉 讞诇讜诇 注"驻 诪爪讜转 讛讘讗转 诪拽讜诐 讜讗讻讬诇讛 讘讬专讜砖诇讬诐.
砖诐. 砖讬讟转 讛专诪讘"诐 讘驻讚讬讜谉 讜讞诇讜诇 诪注"砖. 讛专诪讘"诐 (驻"讚 诪诪注"砖 讛诇"讗 - 讛') 驻讜住拽 (砖诇讗 讻专讗讘"讚) 砖讬砖 讞诇讜诇 驻讬专讜转 注诇 驻讬专讜转 讘讘专讻讛. 谞专讗讛 讻讬 诇专诪讘"诐 讞诇讜诇 驻讬专讜转 注诇 驻讬专讜转 讗讬谞讜 讚讬谉 拽谞讬谉. 专拽 讘驻讚讬讜谉 讻住祝 注诐 爪讜专讛 讞诇 砖诐 诪注砖讛 拽谞讬谉, 讗讘诇 驻讬专讜转 注诇 驻讬专讜转 诪讜注讬诇 诪讚讬谉 诪爪讜转 讛讘讗转 诪拽讜诐 讜诪爪讜转 讗讻讬诇讛, 讜诪讛讜讛 讞诇讜转 砖诐 讞诇讜诇 诇砖诐 拽讬讜诐 诪爪讜转 诪注"砖. 诪砖讜诐 讻讱 拽讜讘注 讛讜讗 讘专讻讛 诇注爪诪讜 "讗拽讘"讜 注诇 讞讬诇讜诇 诪注"砖". 诪讗讬讚讱 讘讚诪讬诐 注诇 讚诪讬诐 (讛诇"讛) 诪砖诪注 诪讛专诪讘"诐 砖讗讬谉 讘专讻讛, 讜诪住转讘专 砖讛讜讗 诪砖讜诐 砖讗讬谉 讘讞诇讬驻讬 讚诪讬诐 讘讚诪讬诐 拽讬讜诐 诪爪讜讛 讘讛讘讗转 诪拽讜诐 讜讗讻讬诇讛, 讗诇讗 诪注砖讛 讞诇讬驻讬谉 讘注诇诪讗, 讜诇驻讬讻讱 讗讬谉 诪讘专讻讬诐. 讘驻讬专讜转 注诇 诪注讜转 诪讘专讻讬诐 诪驻谞讬 砖讬砖 讻讗谉 讞诇讜转 砖诐 诪注砖讛 驻讚讬讜谉 诪讛拽专讗 讚"讜爪专转 讛讻住祝 讘讬讚讱", 讘诪注讜转 注诇 诪注讜转 讬砖 讞诇讬驻讬谉 砖诇 讚诪讬诐 讘注诇诪讗. 讗讬谉 讘讻讱 讞诇讜转 砖诐 驻讚讬讜谉 讻诪讜 驻讬专讜转 注诇 诪注讜转 讗讜 讞诇讜转 砖诐 讞诇讜诇 讻讚讗讬转讗 讘驻讬专讜转 注诇 驻讬专讜转.
砖诐. 专砖"讬 讚"讛 砖诪讗 讻讜' 讜谞诪爪讗 诪砖讛讛 诪注砖专讜转讬讜 讜讛转讜专讛 讗诪专讛 砖谞讛 砖谞讛 讜讗讻诇转 讜讗诐 砖讛讛 专讗砖讜谞讛 讜砖谞讬讛 讞讬讬讘 讘砖诇讬砖讬转 诇讘注专 讻诇 诪注砖专讜转讬讜 讘住讜祝 砖谞讛 砖诇讬砖讬转 诪谉 讛讘讬转 讜诇讛转讜讜讚讜转 讜讙讘讬 砖讘讬注讬转 谞讛谞讛 诪讛谉 诇讛转注砖专 讜讛转讜专讛 讗诪专讛 诇讗讻诇讛 讜诇讗 诇住讞讜专讛 讗诇讗 诇讛驻拽讬专 讜诇讘注专 讘砖讘讬注讬转 注讚 砖诇讗 转讻诇讛 诇讞讬讛 诪谉 讛砖讚讛 讛讜讗 讝诪谉 讘讬注讜专 诇驻讬专讜转 讜诇讚诪讬讛谉 注讻"诇.
讘驻讬专砖"讬 讻讗谉 讬砖 讙' 讞讬讚讜砖讬诐: 讗) 讚讬砖 讗讬住讜专 诇拽谞讜转 讚讘专 砖诇讗 讬转讘注专 讘砖讘讬注讬转, 讜讛拽讜谞讛 讚讘专 砖诇讗 讬转讘注专 讘砖讘讬注讬转 注讜讘专 注诇 讗讬住讜专 砖诇 住讞讜专讛, 讻讬 拽谞讬讬转 讻诇 讚讘专 砖讬砖讗专 讗讞专 讝诪谉 讛讘讬注讜专 讛讜讗 讛讗讬住讜专 砖诇 住讞讜专讛, 讬讜爪讗 诪讻讱 砖讛拽讜谞讛 讞诇讜拽 讘砖讘讬注讬转 注讜讘专 注诇 讗讬住讜专 住讞讜专讛 (讜诇讗 讞诇 讛讗讬住讜专 注诇 讛诪讜讻专 讘诇讘讚 砖讛讜讗 诪砖转讻专 讘砖讘讬注讬转 讗诇讗 讙诐 注诇 讛拽讜谞讛) 诪砖讜诐 讚讬砖讗专 讗讞专 讝诪谉 讛讘讬注讜专.
讘) 砖讬讟转 专砖"讬 砖讬砖 诪爪讜讛 诇讗讻讜诇 诪注砖专讜转 讘讗讜转讛 砖谞讛 讻讚讻转讬讘 砖谞讛 砖谞讛 讜讗讻诇转. 讻诪讜"讻 讻转讜讘 诇讙讘讬 讘讻讜专 "讜诇驻谞讬 讚' 讗诇拽讬讱 转讗讻诇谞讜 砖谞讛 讘砖谞讛" 砖诪爪讜讛 诇讗讻讜诇 讘讻讜专 转讜讱 砖谞转讜 (注讬' 讘讻讜专讜转 讻讜.). 注诇讬谞讜 诇讘讗专 讗转 讬住讜讚 讛讛砖讜讜讗讛 讘讬谞讬讛诐 讘诪爪讜讛 讝讜.
诇砖诐 讘讬讗讜专 讛注谞讬谉 注讬讬谉 讘专诪讘"诐 (驻"讗 诪诪注"砖 讛诇讬"讚) 讜讝"诇: 诪注"砖 讛讜讗讬诇 讜讟注讜谉 讛讘讗转 诪拽讜诐 讗讬谉 诪讘讬讗讬谉 讗讜转讜 诪讞讜"诇 讻讘讻讜专 讘讛诪讛 诇驻讬讻讱 诇讗 讞讬讬讘讜 诇讛驻专讬砖 诪注"砖 讘住讜专讬讛 注讻"诇. 讜爪"注 讘砖讬讬讻讜转 讘讬谉 诪注"砖 诇讘讻讜专 讘住讜专讬讛. 讜注讬讬谉 讘转诪讜专讛 (讻讗) 讚讘讻讜专 讗祝 砖讛讜讗 拽讚讜砖 讘讬谉 讘讗专抓 讜讘讬谉 讘讞讜"诇 诪"诪 讗讬谉 诪注诇讬谉 讗讜转讜 诪讞讜"诇 讜诇讜诪讚讬诐 讚讬谞讜 诪诪注"砖 讚讗讬谞讜 谞讜讛讙 讘讞讜"诇. 讜爪"注, 讚诪注"砖 讛讜讗 诪爪讜讛 讛转诇讜讬' 讘讗专抓 讜讗讬谞讜 谞讜讛讙 讘讞讜"诇 - 讜讛砖讬讬讻讜转 诇讘讻讜专 诇讻讗讜专讛 转诪讜讛讛.
讜讘讬讗专 讛讙专"讞 讝爪"诇 (注讬讬谉 讘住驻专讜 注诇 讛专诪讘"诐) 讚讘诪注"砖 讬砖 讘' 讛诇讻讜转: 讗) 讚讞讜讘转 拽专拽注 讛讜讗 讜转诇讜讬讛 讘拽讚讜砖转 讗"讬 讻诪讜 转专讜诪讛: 讘) 讬砖 讞讜讘转 讛讘讗转 诪拽讜诐 诇讬专讜砖诇讬诐 讻诪讜 讘拽专讘谉, 讜讞讜"诇 诪讜驻拽注 诪拽讬讜诐 讛讘讗转 诪拽讜诐, 讜诇驻讬讻讱 诪爪讚 讚讬谉 讛讘讗转 讛诪拽讜诐 砖讜讛 讘讻讜专 诇诪注"砖 讜讗讬谉 诇讘讻讜专 讘讞讜"诇 拽讚讜砖讛 砖诇诪讛 讚讗讬谉 讘讜 诪爪讜转 讛讘讗讛 诇讬专讜砖诇讬诐.
讬讜爪讗 诪讻讱 砖诪注"砖 讗讬谞讜 谞讜讛讙 讘讞讜"诇 诪砖谞讬 讟注诪讬诐, 讞住专讛 拽讚讜砖转 讛讗专抓 诇讞讬讬讘 诪注"砖 讜讙诐 讞住专讛 诪爪讜转 讛讘讗转 诪拽讜诐. 讜谞"诪 诇讙讘讬 谞讟注 专讘注讬 讘讞讜"诇. 讚讛谞讛 讛转讜住' 讘专驻"讜 诪讘专讻讜转 讛注诇讜 砖谞讟注 专讘注讬 谞讜讛讙 讘讞讜"诇, 讚讻砖诐 砖讛注专诇讛 谞讜讛讙转 讘讞讜"诇 讻谉 讬砖 讞讬讜讘 谞讟注 专讘注讬. 讗讜诇诐 讛专诪讘"诐 讻' (驻"讬 诪诪讗讻"讗 讛诇讟"讜) 讜讝"诇 讬专讗讛 诇讬 砖讗讬谉 谞讟"专 谞讜讛讙 讘讞讜爪讛 诇讗专抓 注讻"诇. 讚注转 讛专诪讘"诐 砖讛讙诐 讚谞讟"专 讗讬谞讛 诪爪讜讛 讛转诇讜讬讛 讘讗专抓 讻诪讜 讚注专诇讛 讗讬谞讛 转诇讜讬讛 讘讗专抓, 讗讘诇 讻砖诐 砖诪注"砖 讗讬谞讜 谞讜讛讙 讘讞讜"诇 诪砖讜诐 砖讗讬谉 砖诐 讚讬谉 讛讘讗转 诪拽讜诐, 讻谉 谞讟"专 砖讚讜诪讛 讘讚讬谉 讛讘讗转 诪拽讜诐 诇诪注"砖 讗讬谞讜 谞讜讛讙 讘讞讜"诇, 讜讗讬谉 诇讛砖讜讜转 谞讟注 专讘注讬 诇注专诇讛 砖讗讬谉 讘讛 讚讬谉 讛讘讗转 诪拽讜诐. 讜讘讻讱 诪讬讜砖讘 讙诐 驻住拽 讛专诪讘"诐 讘谞讜讙注 诇住讜专讬讛, 讻讬 讗注"驻 砖讘讻诇 讛诪爪讜讜转 讛转诇讜讬讜转 讘讗专抓 拽讬讬诐 讞讬讜讘 讙诐 讘住讜专讬讛 诪讚讬谉 讻讬讘讜砖 讬讞讬讚, 砖讛拽讜谞讛 讘讬转 讘住讜专讬讛 讻拽讜谞讛 讘驻专讜讗专讬 讬专讜砖诇讬诐, 注讻"讝 讗讬谉 讞讬讜讘 诪注"砖 讘住讜专讬讛 讛讜讗讬诇 讜讞住专讛 诇住讜专讬讛 讛拽讚讜砖讛 讛诪讬讜讞讚转 砖诇 讚讬谉 讛讘讗转 诪拽讜诐.
诇驻讬 讛谞"诇 谞讬讞讗 诪讛 砖砖讜讛 诪注"砖 诇讘讻讜专 诇讙讘讬 讚讬谉 砖谞讛 讘砖谞讛, 讻讬 诪爪讜转 讗讻讬诇转 讛讘讻讜专 转讜讱 砖谞转讜 讛讬讗 讚讬谉 讘讛讘讗转 诪拽讜诐 砖诇 讘讻讜专 讜讛"讛 讘驻讬专讜转 诪注"砖 讞讬讬讘讬诐 诇讛讘讬讗诐 讜诇讗讜讻诇诐 砖谞讛 讘砖谞讛.
讙) 专砖"讬 讻转讘 讻讗谉 砖砖注转 讛讘讬注讜专 讚诪注"砖 讛讬讗 讘砖谞讛 讛砖诇讬砖讬转, 讜诇讻讗讜专讛 谞诪爪讗讜转 住转讬专讜转 讘专砖"讬 讘谞讜讙注 诇讝诪谉 讝讛. 注讬讬谉 讘驻讬专砖"讬 诇讚讘专讬诐 讬"讚 驻讻"讞, 砖砖诐 讻转讘 砖砖谞转 讛讘讬注讜专 讛讬讗 讛砖诇讬砖讬转. 讗讘诇 讘驻讬专砖"讬 诇讚讘专讬诐 讻"讜 驻讬"讘 讻转讜讘 砖砖谞转 讛讘讬注讜专 讛讬讗 讘专讘讬注讬转 讘讞讙 讛驻住讞. (讜注讬讬谉 讙"讻 讘专砖"讬 讘诪住' 住谞讛讚专讬谉 (讬讗) 讜讘诪砖谞讬讜转 讚诪住' 诪注"砖.)
讜讛谞讛 讛专诪讘"诐 (驻讬"讗 诪诪注"砖 讛诇"讞) 讻转讘 讜讝"诇: 讻讬爪讚 讛讜讗 注讜砖讛 讗诐 谞砖讗专 讗爪诇讜 转专讜诪讛 讻讜' 谞讜转谞讛 诇讻讛谉 诪注砖"专 谞讜转谞讜 诇诇讜讬 讻讜' 诪注"砖 讻讜' 讛"讝 诪讘注专谉 讜诪砖诇讬讱 诇讬诐 注讻"诇. 讘诪注砖"专 讛讘讬注讜专 讛讜讗 诪爪讜转 讛谞转讬谞讛, 讘诪注"砖 讞讬讬讘讬诐 诇讘注专 诪谉 讛注讜诇诐 讻讞诪抓 讘驻住讞. 讜谞专讗讛 砖讝讜 讻讜讜谞转 专砖"讬 砖诇诪注"砖 讬砖 讘' 讚讬谞讬 讘讬注讜专 - 讘讬注讜专 讘砖诇讬砖讬转 讜讘讬注讜专 讘专讘讬注讬转. 讘砖谞讛 讛砖诇讬砖讬转 讞讬讬讘讬诐 诇讛讘讬讗讜 诇讬专讜砖诇讬诐 讜诇讗讜讻诇讜 砖诐 讚诇讗 谞讗住专 讘讛谞讗讛, 讗讜诇诐 讘专讘讬注讬转 讬砖 诪爪讜转 讘讬注讜专 诪谉 讛注讜诇诐. 讜谞讬转谉 诇讜诪专 砖讘讜讜讚讜讬 诪注砖专 诪转讜讜讚讬谉 注诇 砖转讬 诪爪讜讜转 讗诇讜 - 讘注专转讬 讛拽讚砖 诪谉 讛讘讬转, 讛讬讬谞讜 讛讘讬注讜专 讚讻诇讜讬 讘砖谞讛 讛专讘讬注讬转, 诇讗 注讘专转讬 诪诪爪讜转讬讱, 讛讬讬谞讜 讛讘讬注讜专 讚拽讬讜诐 诪爪讜讛 诇讛讘讬讗讜 讜诇讗讜讻诇讜 讘讬专讜砖诇讬诐 转讜讱 砖诇砖 砖谞讬诐.
讘讬讞住 诇诪爪讜转 讘讬注讜专 讘砖讘讬注讬转 谞讞诇拽讜 讛专诪讘"诐 讜讛专诪讘"谉. 讻转讘 讛专诪讘"诐 (驻"讝 诪砖诪讬讟讛 讛诇"讙) 讜讝"诇: 讜讗诐 诇讗 诪爪讗 讗讜讻诇讬谉 讘砖注转 讛讘讬注讜专 砖讜专祝 讘讗砖 讗讜 诪砖诇讬讱 诇讬诐 讛诪诇讞 讜诪讗讘讚谉 诇讻诇 讚讘专 砖诪讗讘讚 注讻"诇. 讜讛拽砖讛 注诇讬讜 讛专诪讘"谉 讚诇讗 诪爪讬谞讜 驻讬专讜转 砖讘讬注讬转 诪谉 讛谞砖专驻讬谉 讜讛谞拽讘专讬谉, 讜讻谉 拽砖讛 讘讗诪转 注诇 驻讬专讜转 砖诇 诪注"砖 讘砖谞讛 讚', 讜讻讘专 讛拽砖讛 讛诪谞"讞 诇诪讛 诇讗 诪谞讜 驻讬专讜转 砖讘讬注讬转 讘讬谉 讛谞砖专驻讬谉 讜讛谞拽讘专讬谉 讘住讜祝 诪住' 转诪讜专讛. 讜讬转讻谉 讚讛谞砖专驻讬谉 讜讛谞拽讘专讬谉 讘住讜祝 诪住' 转诪讜专讛 讛讬讬谞讜 诪讚讬谉 讗讬住讜专讬 讛谞讗讛 砖诇讛诐 砖诪讞讬讬讘 讘讗讬讘讜讚 讜砖专驻讛, 诪砖讗"讻 诪注"砖 讜驻讬专讜转 砖讘讬注讬转 砖讗讬谉 讛讞讬讜讘 诪砖讜诐 讗住讛"谞 砖诇讛诐 讻诪讜 砖讬砖 讘讞诪抓, 注专诇讛, 讻诇讗讬 讛讻专诐 讜注"讝, 专拽 拽讚讜砖转诐 砖讛讬转讛 诪讞讬讬讘转 讘讗讻讬诇讛 诪讞讬讬讘转 注讻砖讬讜 讗讘讜讚 讜砖专驻讛, 讜讛讞讬讜讘 讛讜讗 诪爪讚 拽讚讜砖转 讛驻讬专讜转 讜诇讗 诪爪讚 讗讬住讜专 讛谞讗讛 讜诇讻谉 讗讬谞谉 谞诪谞讬诐 讘诪住' 转诪讜专讛 讚诇讗 诪拽专讬讬谉 谞拽讘专讬诐 讜谞砖专驻讬诐. 讜讗讜诇讬 拽讬讬诐 谞"诪 诇讙讘讬 讻转讜转讬 诪讬讻转转 砖讬注讜专讬讛 讚讞诇 讚讜拽讗 讘谞砖专驻讬诐 诪讟注诐 讚讬谉 讗住讛"谞 讜诇讗 讘驻讬专讜转 讛讞讬讬讘讬诐 讘讘讬注讜专 诪讟注诐 拽讚讜砖讛.
82 爪"注 诇驻讬"讝 诇诪讛 诪转讞诇诇讬诐 驻住讛"诪 讙诐 讚专讱 讞诇讜诇 讜诇讗讜 讚讜拽讗 讚专讱 诪拽讞 讻砖讘讬注讬转 讗诇讬讘讗 讚专"讗.

